VIDEO Hamas publică o înregistrare cu un ostatic israelian din Fâșia Gaza
Gruparea teroristă Hamas a difuzat sâmbătă un nou videoclip în care apare un ostatic israelian deţinut în Fâşia Gaza. În clipul de 10 secunde, ostaticul se identifică drept Nadav Popplewell, în vârstă de 51 de ani, relatează The Times of Israel, transmite News.ro.
Bărbatul a fost răpit în atacul din 7 octombrie din kibbuzul Nirim şi pare să fie bătut, având ochiul drept vânăt, deşi poartă ochelari.
Gruparea palestiniană spune că va publica în curând informaţii suplimentare despre ostatic.
Hamas a mai publicat anterior videoclipuri similare cu ostatici pe care îi deţine, în ceea ce Israelul spune că este un război psihologic de propagandă. De altfel, cele mai multe mass-media israeliene aleg să nu difuzeze clipurile video.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank